Javier Pérez de Cuéllar
Havijer Perez de Kuljear Gera (; Lima, 19. januar 1920 - 2020) je peruanski političar i peti po redu generalni sekretar Ujedinjenih nacija u periodu od 1982. do 1991. u dva mandata. Bio je advokat, a od 1944. radi i u Ministarstvu inostranih poslova Perua. Tokom diplomatske karijere služio je u mnogim zemljama, između ostalog bio je i ambasador u Moskvi. 1971. je izabran za ambasadora Perua u Ujedinjenim nacijama. 

1995. je izgubio trku za predsednika Perua protiv Alberta Fuhimorija. Bio je predsednik Saveta ministara Perua, kao i ministar spoljnih poslova od novembra 2000. do jula 2001, tokom nemirnog perioda nakon ostavke Fuhimorija zbog optužbi oko korupcije.

2004. je postavljen za ambasadora u Francuskoj, gde boravi sada.

Bio je i profesor na Univerzitetu Lima, a autor je i brojnih naučnih radova i udžbenika.

Diplomatska karijera 

Perez de Kuljear je stupio u peruansko ministarstvo inostranih poslova 1940, a u diplomatsku službu 1944, služeći posle kao sekretar peruanske ambasade u Francuskoj, Ujedinjenom Kraljevstvu, Boliviji i Brazilu. Kasnije je služio kao ambasador Perua u Švajcarskoj, Sovjetskom Savezu, Poljskoj i Venecueli.

Bio je član peruanske delegacije na prvoj sednici Generalne skupštine UN i član delegacija od 25. do 30. zasedanja Generalne skupštine. 1971 je imenovan stalnim predstavnikom Perua u Ujedinjenim nacijama i predvodio je delegacije svoje zemlje na svim sednicama do 1975.

1973. i 1974. je predstavljo svoju zemlju u Savetu bezbednosti, služeći kao predsednik Saveta bezbednosti tokom događaja na Kipru. 18. septembar je imenovan za Specijalnog predstavnika Generalnog sekretara na Kipru i to mesto je držao do decembra 1977. kada se vratio u službu inostranih poslova Perua.

27. februara 1979, je imenovan za pod-sekretara Generalnog sekretara za specijalna politička pitanja. Od aprila 1981, dok je još uvek držao to mesto, delovao je kao lični predstavnik Generalnog sekretara tokom rata u Avganistanu. U ovom svojstvu je posetio Pakistan i Avganistan u aprilu i avgustu te godine da bi nastavio pregovore koje je započeo Generalni sekretar nekoliko meseci ranije.

Generalni sekretar 

31. decembra 1981, Perez de Kueljar je nasledio Kurta Valdhajma na mestu Generalnog sekretara i ponovo je izabran u oktobru 1986. Tokom ova dva roka, posredovao je između Velike Britanije i Argentine povodom Folklandskog rata i promovisao je napore Grupe Kontradora da bi se uspostavio mir u centralnoj Americi. Takođe je posredovao u pregovorima oko nezavisnosti Namibije, oko sukoba u Zapadnoj Sahari između Maroka i Polisario fronta i oko pitanja Kipra. Njegov drugi mandat se okončao 1992.

Spoljašnje veze 

 Zvanična biografija na vebsajtu UN

Peruanski političari
Generalni sekretari Ujedinjenih naroda
Biografije, Hladni rat
Autori udžbenika